Omma oldida nutq so‘zlashga qanday tayyorlanish kerak?

Qadim zamonlardan buyon omma oldida so‘zga chiqishga alohida ahamiyat berilgan. Bunday mahorat avvallari siyosatchilar, artistlar va olimlarda bo‘lgan. Bugun omma oldida nutq so‘zlash ahamiyati yanada oshib bormoqda. Ko‘p hollarda muvaffaqiyatli ma’ruza qilish unga tayyorgarlik darajasi va ma’lum tajribaga bog‘liq bo‘ladi.

Aniq vaqt belgilanmagan bo‘lsa-da, uzun nutq tayyorlash yaramaydi. O‘rtacha 5—7 daqiqa, ko‘pi bilan 10 daqiqani nazarda tuting.
Shundan so‘ng nutq rejasini tuzing, reja qanchalik batafsil bo‘lsa, matnning o‘zini yozish shunchalik oson bo‘ladi. Ma’ruza ma’noli, mazmundor va mantiqan bir-biriga bog‘langan gaplardan iborat bo‘lishi lozim.
Misol uchun siz iqtisodchi bo‘lsangiz va o‘z hamkasblaringiz qarshisida so‘zga chiqsangiz, maxsus terminlar ma’nosini tushuntirib o‘tirishga hojat yo‘q. Tinglovchilar boshqa kasb egalari bo‘lsa, bu, aksincha o‘rinli bo‘ladi.
Nutq matnini ko‘zgu yoki yaqinlaringiz qarshisida o‘qib bering, ovozingizni ham sozlab oling.
Kiyimingiz avvalo, uchrashuv shakliga to‘g‘ri kelishi kerak. Masalan, ilmiy anjumanda ishtirok etish uchun klassik uslubda, abituriyentlar uchun seminar o‘tkazish uchun esa kundalik uslubda kiyinish mumkin.